Juhan Paadam

Juhan Paadam (sündinud 7. märtsil 1947 Tallinnas) on eesti telerežissöör, -toimetaja ja -produtsent, kes on töötanud peamiselt Eesti Televisioonis ja Eesti Rahvusringhäälingus.

 Haridus 
Paadam on lõpetanud 1965. aastal Keila Keskkooli ning õppinud Tartu Riiklikus Ülikoolis vene keele ja kirjanduse erialal (jäi lõpetamata). Vanemuise teatri stuudios ja ETV õppestuudios omandas ta aastatel 1966–1968 režissööri assistendi oskused. 1976. aastal lõpetas ta Tallinna Pedagoogilise Instituudi näitejuhtimise erialal cum laude.

Juhan Paadamil on absoluutne kuulmine, ta on õppinud viiulit ja oskab mängida klaverit.Eesti ja Juhan Paadam, 12 punkti! ETV, 13.01.2023.

 Tööalane tegevus 
Paadam töötas Eesti Televisioonis aastatel 1968–1970 režissööri assistendina ja kuni 2002. aastani telerežissöörina. Aastatel 1977–1989 oli ta peatoimetaja, 1989–2002 välissuhete osakonna juhataja, 2002–2007 Eesti Televisiooni juhatuse liige ning 2007–2010 Eesti Rahvusringhäälingu välissuhete juht ja produtsent. 

Ta oli 2002. aasta Eurovisiooni lauluvõistluse peaprodutsent.Juhan Paadam Teenetemärkide kavalerid Aastatel 1997–2008 oli Paadam kõigi Eestis Eurovisiooni lauluvõistlusega seotud saadete produtsent.

Aastatel 1989–1994 oli ta ajalehe Turun Sanomat korrespondent ning 1997–2008 mitme teleprojekti produtsent.

2010. aastast kuni 2020. aasta lõpuniJuhan Paadam: kui mees on ühtpidi abielus televisiooniga ja teistpidi on tal perekond, saan omast kogemusest kindlalt väita, et see on raske. ohtuleht.ee, 21. jaanuar 2021 töötas Juhan Paadam Tallinna linnapea Edgar Savisaare nõunikuna.Juhan Paadamist saab Savisaare nõunik. delfi.ee, 15. märts 2010

 Ühiskondlik tegevus 
1980. aastast kuni 1990. aastate lõpuni oli ta Eesti Ajakirjanike Liidu liige. Aastatel 2001–2007 kuulus Paadam Euroopa Ringhäälingute Liidu (EBU) Eurovisiooni lauluvõistlust juhtivasse referentgruppi. 

2008. aastal juhtis ta Eesti Välisministeeriumi tellimusel projekti "Moldova avalik ringhääling muutumises. Ekspertanalüüs". 

2014. aastast on ta olnud Tallinna Filharmoonia loomenõukogu liige.

 Tunnustus 
 2003 – Tallinna teenetemärk"Tallinn autasustab teenetemärgiga kaheksat inimest" Postimees, 30. jaanuar 2003
 2003 – Valgetähe V klassi teenetemärk
 2019 – Tallinna Ülikooli sajandi vilistlaneSajandi vilistlased. Tallinna Ülikool
 2023 – Eesti filmi- ja teleauhind panuse eest Eesti televaldkonda (elutööauhind)2023 aasta Eesti filmi- ja teleauhinnad on jagatud. tv3.ee, 14. aprill 2023

 Teosed 
 Juhan Paadam. "Estonia, 12 points! Eurovisionist. Televisioonist. Visioonist". Kirjastus Hea Lugu. 2017. ISBN 9789949589210

Isiklikku
Tema tädi (ema Hilda vanem õde) oli näitleja Salme Reek.Verni Leivak. Juhan Paadam meenutab tädi Salme Reeki: „Tal endal lapsi ei olnud. Mulle on tädi tunnistanud, et laste mittesaamine oli tema valik.“ Õhtuleht.ee, 10.11.2021.

 Viited 

 Välislingid 
 Juhan Paadam Eesti laulust: Suurem kui kunagi varem ei tähenda minu arvates parem kui kunagi varem. ohtuleht.ee/melu, 19. detsember 2021

Kategooria:Eesti teleprodutsendid
Kategooria:Tallinna Ülikooli vilistlased
Kategooria:Valgetähe V klassi teenetemärgi kavalerid
Kategooria:Sündinud 1947